***REGULAMENT PRIVIND CONSOLIDAREA ACTIUNILOR NUTRICOM S.A.***

1. ***Context***

*Nutricom SA (denumita in continuare „Societatea” sau „Nutricom”) intentioneaza demararea unui proces de consolidare a valorii nominale a actiunilor societatii prin majorarea valorii nominale a unei actiuni. In acest sens, Societatea urmeaza sa initieze formalitatile societare vizand convocarea Adunarii Generale Extraordinare a Actionarilor (denumita in continuare „AGEA Initiala”) in vederea aprobarii consolidarii, situatie in raport de care este necesara intocmirea unui regulament de derulare a procedurii de consolidare (denumit in continuare „Regulamentul”) care sa fie supus spre aprobare AGEA impreuna cu aprobarea derularii procedurii propriu-zise.*

***2. Termeni utilizati in cadrul procedurii:***

***2.1. Actiune Initiala*** inseamna oricare si toate cele 93.476.588 actiuni emise in prezent de Nutricom SA, avand o valoare nominala de 0,10 lei/actiune.

***2.2 Consolidare***inseamna operatiunea de majorare a valorii nominale a Actiunilor Initiale de la 0,10 lei/actiune la 10.000 lei /actiune, operatiune efectuata concomitent cu reducerea corespunzatoare a numarului de actiuni si fara operarea unei majorari a capitalului social al Societatii. Urmare a consolidarii, 100.000 Actiuni Initiale vor echivala cu 1 Actiune Consolidata, Societatea urmand sa aiba un capital social de 9.340.000 lei impartit intr-un numar de 934 Actiuni Consolidate.

**2.3. *Actiune Consolidata***inseamna oricare si toate actiunile emise de catre NUTRICOM S.A., care, ulterior implementarii Consolidarii, vor avea o valoare nominala de 10.000 lei/actiune;

**2.4. *Actionar*** inseamna toate persoanele fizice sau juridice care detin Actiuni Initiale sau vor detine Actiuni Consolidate in cadrul Societatii

***2.5. Optiunea***inseamna dreptul unui actionar NUTRICOM S.A., de a alege intre:

a) achizitia de Actiuni Initiale de la alti actionari, astfel incat sa detina un numar intreg de actiuni Consolidate (*„Optiunea 1”*);

b) detinerea in coproprietate cu alti actionari a unui numar intreg de Actiuni Consolidate (*„Optiunea 2”*);

c) efectuarea unui aport in numerar pana la intregirea valorii nominale a unei Actiuni Consolidate („*Optiunea 3”*);

d) Rascumpararea de catre Societate a fractiunilor de Actiuni Consolidate detinute (“*Optiunea 4*”).

**2.6. *Optiunea de Aport in Numerar***inseamna optiunea exercitata, in Termenul de Exercitare a Optiunii de catre un actionar al NUTRICOM S.A., de a varsa o suma reprezentand diferenta dintre valoarea nominala a unei Actiuni Consolidate si (i) valoarea nominala totala a pachetului de Actiuni Initiale detinute de respectivul actionar care depaseste valoarea unei Actiuni Consolidate, daca dupa Consolidare respectivul Actionar ar detine cel putin 1 (una) Actiune Consolidata sau (ii) valoarea nominala totala a pachetului de Actiuni Initiale detinute de respectivul Actionar daca dupa Consolidare respectivul Actionar ar detine mai putin de 1 (una) Actiune Consolidata. Pentru evitarea oricaror confuzii, aportul in numerar al unui actionar poate avea valori de la 0,10 lei la 9.999,90 lei.

**2.7. *Optiunea de Rascumprare a fractiunilor de Actiuni Consolidate***inseamna optiunea exercitata in mod expres sau tacit, in Termenul de Exercitare a Optiunii, de catre un actionar al NUTRICOM S.A., de a primi de la societate contravaloarea pachetului de fractiuni de Actiuni Consolidate detinute a caror valoare nominala totala este mai mica decat valoare nominala a unei Actiuni Consolidate. Restituirea de aport pentru un actionar poate avea valori de la 0,10 lei la 9.999,90 lei.

**2.8. *Termenul de Exercitare a Optiunii***inseamna perioada de 4 luni incepand cu data publicarii in Monitorul Oficial al Romaniei a hotararii AGEA Initiale, prin care se aproba demararea procedurii de consolidare.

**2.9. *Data platii***inseamna data calendaristica la care are loc plata sumelor de bani reprezentand Restituirea de Aport, corespunzator Optiunii de Restituire Aport manifestata de Actionari.

***3. Descrierea operatiunii de Consolidare***

Operatiunea de Consolidare consta in majorarea valorii nominale a Actiunii de la 0,10 lei/actiune la 10.000 lei/actiune concomitent cu reducerea numarului de Actiuni, fara majorarea capitalului social. Operațiunea de consolidare a valorii nominale nu conduce la modificarea semnificativa a capitalului social. În considerarea art. 102 al. 1 din Legea nr. 31/1990 privind societatile, in conformitate cu care actiunile sunt indivizibile, intrucat dupa Consolidare Societatea urmeaza sa aiba 934 actiuni cu o valoare nominala totala de 9.340.000 lei, urmeaza a se reduce capitalul social actual cu suma de 7.658,80 lei.

***4. Scopul operatiunii***

Cresterea valorii nominale, prin reducerea numarului de actiuni conduce in general la cresterea pretului de piata al actiunilor. De asemenea prin scaderea numarului de actiuni se urmareste si o scadere a cheltuielilor operationale precum si o crestere a interesului investitorilor pe piata. De optiunile de aport sau de restituire de aport, la valoarea nominala, pot beneficia toti actionarii care nu detin un numar de actiuni multiplu de 100.000, operatiunea fiind derulata si in interesul actionarilor care nu detin un numar de actiuni multiplu de 100.000. Valorile de aport sau de restituire de aport pot fi cuprinse intre 0,10 lei si 9.999,90 lei.

La actuala valoare nominala si structura de actionariat, finantarea societatii este greu de realizat, numarul mare de actiuni aflat in circulatie (de fapt blocate la micii actionari) facand ca operatiunea sa nu fie atractiva pentru potentialii investitori.

De asemenea, pe toate pietele mature valorile nominale si/sau de tranzactionare ale actiunilor sunt cu mult peste 1 euro, actiunile considerate in categoria *blue chips* avand valori uzuale intre 10 si 1.500 EUR/USD.

Aceasta procedura ofera drepturi egale actionarilor in cadrul operatiunii de consolidare, acestia putand opta pentru oricare dintre variantele/mecanismele mentionate si asigura un tratament echitabil pentru actionarii implicati in procesul supus aprobarii.

***5. Impactul operatiunii***

Consolidarea valorii nominale a actiunii va conduce la:

1. Reducerea numarului de actiuni si a numarului de actionari cu efecte asupra actionarilor care au detineri mai mici de 100.000 actiuni, nivel inferior celui necesar pentru dobandirea unei actiuni consolidate si care nu vor opta pentru efectuarea unor aporturi suplimentare. Societatea asigura exercitarea corespunzatoare a dreptului de optiune, egal pentru toti actionarii.

2. Operatiunea va avea ca impact si concentrarea actionariatului, cu impact asupra diminuarii cheltuielilor societatii, din punct de vedere al diferitelor taxe pe care le are societatea de achitat in calitate de emitent.

3. Operatiunea poate avea si un impact potential pozitiv cu privire la (i) pretul de piata al actiunilor, (ii) reducerea costurilor de finantare a Societatii si (iii) interesul investitorilor pentru Societate.

***6. Procedura de consolidare***

Potrivit art. 12 din Actul Constitutiv al Societatii, Consiliul de Administratie va convoca AGEA si va supune spre aprobare initierea procedurii de Consolidare.

Dupa adoptarea hotararii AGEA si efectuarea formalitatilor de publicitate prevazute de lege si de actul constitutiv al Societatii pentru aceasta, se vor emite si transmite scrisori de informare cu punctele de interes pentru Actionari, pentru a-si exercita optiunea.

Aceste informari se vor transmite obligatoriu catre toti actionarii existenti in Registrul Actionarilor la data de referinta ce se va stabili pentru AGEA, conform art. 123 din Legea nr. 31/1990

Actionarii se pot adresa Societatii cu solicitari de informare cu privire la procedura de Consolidare prin intermediul urmatoarelor mijloace de comunicare:

- prin posta la adresa: NUTRICOM S.A., localitatea Oltenita, strada Portului, nr.52, jud. Calarasi;

- la adresa de mail: [office@nutricom.ro](mailto:office@nutricom.ro)

- prin telefon la urmatoarele numere: 0242515430.

Persoana de contact: Consilier Juridic Gabriel-Lucian MĂLUREANU

In cadrul Termenului de Exercitare a Optiunii, Actionarii isi vor manifesta, expres sau tacit, Optiunea, conform celor de mai jos, urmand ca la finalul acestui termen Societatea sa poata determina structura capitalului social dupa Consolidare, respectiv lista Actionarilor dupa Consolidare.

Dupa expirarea Termenului de Exercitare a Optiunii:

* Societatea va efectua demersurile societare pentru dobandirea de catre Societate a fractiunilor de actiuni ramase in urma Consolidarii (in vederea instrainarii sau anularii acestora), aprobarea noii valori a capitalului social, dupa reducerea de 7.568,8 RON precum si a noii structuri a actionariatului urmare a Consolidarii: adoptarea unei noi hotarari AGEA (Hotararea AGEA Finala), efectuarea formelor de publicitate si opozabilitate pentru aceasta, inregistrarea la Registrul Comertului a noii structuri de actionariat si a actului constitutiv actualizat;
* Societatea va face demersurile necesare pentru (i) rascumpararea fractiunilor de Actiuni Consolidate in legatura cu care detinatorii nu au efectuat aport in numerar pentru intregirea valorii nominale pana la detinerea a minim 1 (una) Actiune Consolidata si (ii) transferul acestora din contul actionarilor in contul Societatii. Pentru fractiunile de Actiuni Consolidate rascumparate, Societatea va transfera sumele de bani aferente valorii nominale a fractiunii (respectiv 0,10 lei/Actiunea Initiala multiplicat cu numarul de Actiuni Initiale detinute de Actionarii subiect al rascumpararii) catre Actionarii care nu isi pastreaza calitatea de Actionai dupa Consolidare.

Sumele de bani indreptatite din rascumparare, se vor transmite prin posta cu mandat postal cu confirmare de primire, pentru fiecare Actionar sau, dupa caz, se vor plati prin transfer bancar sau numerar la solicitarea expresa a actionarului.

Sumele returnate din diferite motive, vor ramane in contul NUTRICOM S.A.,la dispozitia actionarilor, pentru o perioada de trei (3) ani, incepand cu data publicarii in Monitorul Oficial a Hotararii AGEA Finale.

***7. Exercitarea optiunii***

Procedura asigura actionarilor inregistrati in registrul actionarilor NUTRICOM S.A. (in cazul celor care nu detin un multiplu de 100.000 actiuni) posibilitatea de a-si exercita Optiunile, in interiorul Termenului de Exercitare a Optiunii.

Operatiunea de consolidare nu presupune pierderea automata a calitatii de actionar pentru nicuna dintre persoanele care detin aceasta calitate in prezent. Tuturor actionarilor NUTRICOM S.A. care nu detin un numar de actiuni multiplu de 100.000, li se ofera posibilitatea de a alege intre cele 4 Optiuni disponibile.

Dovada exprimarii Optiunii 1 se face (i) in baza actului de cesiune semnat de cedent si cesionar si vizat de Presedintele si Vicepresedintele Consiliului de Administratie al Societatii, potrivit art. 10 din Actul Constitutiv al Societatii sau (ii) in baza unui extras din registrul actionarilor, certificat de Societatea de Registru, care sa ateste inscrierea declaratiei privind cesiunea, semnata de cedent si cesionar sau de mandatarii acestora, potrivit art. 98 din Legea nr. 31/1990.

Dovada exprimarii Optiunii 2 se face cu (i) acordul/documentele care probeaza detinerea in coproprieate de catre Actionari a cel putin unei Actiuni Consolidate si (ii) imputernicirea incheiata in forma autentica/certificata de un avocat prin care este desemnat un reprezentant unic pentru exercitarea drepturilor decurgand din actiune.

Dovada exprimarii Optiunii 3 se face cu documentul de plata care atesta virarea in contul ce va fi indicat in Hotararea AGEA Initiala a valorii de aport necesara pentru consolidarea actiunilor detinute, conform art. 2.6. din prezentul Regulament.

Dovada exprimarii Optiunii 4 se face prin comunicarea acestei optiuni catre Societate, dupa cum urmeaza:

- prin posta la adresa: NUTRICOM S.A., localitatea Oltenita, strada Portului, nr.52, jud. Calarasi;

- la adresa de mail: [office@nutricom.ro](mailto:office@nutricom.ro), [\_\_\_].

Daca Actionarul nu si-a exercitat in mod expres niciuna dintre Optiunile 1, 2, 3 si 4 in Termenul de Exercitare a Optiunii sau, desi a exercitat o optiune, aceasta optiune nu s-a realizat cu respectarea intocmai a tuturor prevederilor Hotararilor AGEA Initiale, se va considera ca acesta si-a exprimat in mod tacit acordul pentru Optiunea 4, urmand ca Actiunile Initiale detinute sa fie rascumparate de Societate la valoarea nominala de 0,10 lei/actiune.

Orice modificari de date in Registrul Actionarilor (date referitoare la identificarea actionarilor) se realizeaza numai de catre societatea **Registrul Miorita S.A. Cluj Napoca** – care gestioneaza Registrul Actionarilor societatii, la solicitarea actionarului/persoanei indreptatite. Adresa societatii Registrul Miorita S.A. este :

***Cluj Napoca, strada Onisifor Ghibu, nr. 20A, jud. Cluj, Telefon: 0264/414812, 0264/593133,  
Fax: 0264-590102, E-mail:*** [***rm@registrulactionarilor.ro***](mailto:rm@registrulactionarilor.ro)

***8. Mecanismul stabilirii valorii aportului in cazul Optiunii 3 si a valorii de rascumprare in cazul Optiunii 4***

*Determinarea numarului de actiuni consolidate:* numarul de actiuni detinute de fiecare actionar la data de referinta se imparte la 100.000. Rezultatul obtinut poate fi compus dintr-un numar intreg, reprezentand numarul actiunilor consolidate si un rest care reprezinta numarul de actiuni care nu se poate consolida (N) .

**Aportul in numerar**, inseamna suma reprezentand valoarea care va fi varsata de catre un actionar NUTRICOM S.A., care isi exercita Optiunea 3, in Termenul de Exercitare a Optiunii, prin aplicarea formulei de calcul stabilita astfel:

**Valoare aport ( lei) = 10.000 – ( N\*0,10 )**

Unde **N =-nr. de actiuni** care nu se pot consolida ( nu este multiplu de 100.000)

**0,10 = valoare nominala veche**

(De exemplu: Actionarul A detine un numar de 34.500 actiuni. Aportul sau in numerar va fi: 10.000 – ( 34.500 \*0,10 ) = 6.550 lei).

**Valoare de rascumparare,** inseamna suma ce urmeaza a fi achitata de catre Societate catre un Actionar care isi exercita Optiunea 4 in mod expres sau tacit, prin aplicarea urmatoarei formule de calcul:

**Valoare rascumparare ( lei)=N\*0,1000**

**Unde N = numarul de actiuni care nu se poate consolida**

**0,10 = valoarea nominala veche**

( De exemplu: numitul A detine un numar de 34.500 actiuni. Restituirea de aport va fi: 34.500 \*0,10 = 3.450 lei ).

Aportul in numerar si/sau Valoarea de rascumparare determinate in baza mecanismului stabilit prin prezenta procedura, este raportata la valoarea nominala ( 0,10 lei/actiune) asigurandu-se un tratament echitabil pentru toti actionarii implicati in proces.

***Detaliile de plata***

1. Plata aportului in numerar se va face de catre actionar, in termenul de exercitare a optiunii, conform prezentului Regulament, fiecarui actionar revenindu-i obligatia sa isi calculeze suma reprezentand Aportul in numerar, in baza formulei indicate in Regulament. Plata aportului se va face, in Termenul de Exercitare a Optiunii, in numerar la casieria societatii sau prin transfer bancar in contul bancar al Societății nr. RO92RNCB 0099007773290001 deschis la B.C.R.-Sucursala Oltenita, astfel incat in ultima zi lucratoare a Termenului de Exercitare a Optiunii, suma reprezentand valoarea aportului sa fie creditata in contul mentionat mai sus.

2. Plata valorii de rascumparare

Actionarii care au exercitat Optiunea 4, vor fi indreptatiti sa primeasca Valoarea de rascumparare.

Comisioanele aferente operatiunilor de plata a Valorii de Rascumparare sunt suportate de NUTRICOM S.A.

***Presedinte C.A.,***

***Daher Rabih Hanna***

***\_\_\_\_\_\_\_\_\_\_\_\_\_\_\_\_\_\_\_\_\_\_\_***